पाएं अपने शहर की ताज़ा ख़बरें और फ्री ई-पेपरडाउनलोड करें
कुंभराज स्थित उपार्जन केंद्र पर गेहूं खरीदी के दौरान एक किसान और ऑपरेटर के बीच हुई कहासुनी का वीडियो सोशल मीडिया पर वायरल हो गया। यह वीडियो 2 दिन पुराना है। एक किसान से ऑपरेटर कह रहा है कि मैं उपज नहीं तौलूंगा, उसने कहा कैसे नहीं तो बोला मैं कलेक्टर को भी नहीं गिनता और अच्छे-अच्छे को पैरों पर ला दिया है। इस मामले में एसडीएम वीरेंद्र सिंह वघेल ने जांच के आदेश दिए हैं।
कुंभराज तहसील के गांव निजामपुर निवासी अशोक कुशवाह ने खरीदी केंद्र पर समर्थन मूल्य पर गेहूं बेचने पहुंचे थे। यह घटना 4 मई की है। 84 में से 55 क्विंटल गेहूं तौला गया, इसके बाद बाकी की गुणवत्ता खराब बताई। किसान ने ऑपरेटर संदीप मीना से कहा कि वह खेत में रखा दूसरा गेहूं ले आता हूं तो उसने कहा कि तुलाई नहीं होगी। इसी बात को लेकर दोनों में कहासुनी हुई।
सफाई दी : इस मामले में ऑपरेटर ने अपनी सफाई दी, बोला कि किसान से बहस हो गई थी। मैंने तो उसने कहा कि हम कलेक्टर के अधीनस्थ काम कर रहे हैं, उनके बारे में ऐसा कुछ नहीं कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn